फायर ब्रिगेड भोपाल शहर में पांच स्थानों पर स्थापित है, जिसका कन्ट्रोल रूम फतेहगढ फायर स्टेशन है। फायर शाखा 24 घंटें कार्यरत रहती है। शहर में एवं उसके आस-पास के क्षेत्रों में आगजनी घटना की खबर मिलते ही फायर ब्रिगेड अमला फायर फाईटर के साथ घटनास्थल पर पहुंचकर तत्काल कार्यवाही करता है। शहर के विभिन्न तालाबों, कुओं, बावड़ी आदि में कोई डूब जाता है, तो उसकी सूचना मिलने पर फायर ब्रिगेड के तैराकों को पहुंचाकर उन्हें निकाला जाता है। इसके अतिरिक्त फायर ब्रिगेड के अन्तर्गत एम्बूलेंस एवं शव वाहन भी उपलब्ध हैं, जिन्हें मांग करने पर एवं निर्धारित शुल्क जमा करने पर सूचित किए गए पते पर पहुंचाया जाता है।